PROJECTE CURRICULAR

I

PROGRAMACIÓ D’AULA

**FORMACIÓ I ORIENTACIÓ LABORAL**

Cicles formatius

**Índex**

[1. INTRODUCCIÓ. Sistema de Formació Professional 4](#_Toc113625249)

[1.1. Estructura del Sistema de la Formació Professional 4](#_Toc113625250)

[1.2. Oferta de formació professional 5](#_Toc113625251)

[1.3. Grau D. Cicles formatius de formació professional 6](#_Toc113625252)

[1.4. Justificació del mòdul de Formació i orientació professional 8](#_Toc113625253)

[1.5. Tècnic bàsic en prevenció de riscos laborals 10](#_Toc113625254)

[2. OBJECTIUS, RESULTATS D’APRENENTATGE I CRITERIS D’AVALUACIÓ DEL MÒDUL 11](#_Toc113625255)

[2.1. Objectius 11](#_Toc113625256)

[2.2. Resultats d’aprenentatge i criteris d’avaluació 12](#_Toc113625257)

[2.3. Durada del mòdul 15](#_Toc113625258)

[3. CONTINGUTS BÀSICS 16](#_Toc113625259)

[4. ORIENTACIONS PEDAGÒGIQUES 17](#_Toc113625260)

[5. MATERIALS I RECURSOS DIDÀCTICS 21](#_Toc113625261)

[6. PROGRAMACIÓ I TEMPORALITZACIÓ DE LES UNITATS 22](#_Toc113625262)

[7. TRANSVERSALS 23](#_Toc113625263)

[8. AVALUACIÓ GENERAL 26](#_Toc113625264)

[9. UNITATS DE TREBALL 30](#_Toc113625265)

[UNITAT DE TREBALL 1. La relació laboral 30](#_Toc113625266)

[UNITAT DE TREBALL 2. El contracte de treball 33](#_Toc113625267)

[UNITAT DE TREBALL 3. L’organització del treball 36](#_Toc113625268)

[UNITAT DE TREBALL 4. La nòmina 39](#_Toc113625269)

[UNITAT DE TREBALL 5. Modificació, suspensió i extinció del contracte 42](#_Toc113625270)

[UNITAT DE TREBALL 6. La representació dels treballadors 45](#_Toc113625271)

[UNITAT DE TREBALL 7. La Seguretat Social 48](#_Toc113625272)

[UNITAT DE TREBALL 8. Seguretat i salut en el treball 51](#_Toc113625273)

[UNITAT DE TREBALL 9. Els riscos laborals 54](#_Toc113625274)

[UNITAT DE TREBALL 10. Mesures de prevenció i de protecció 57](#_Toc113625275)

[UNITAT DE TREBALL 11. La gestió de la prevenció 60](#_Toc113625276)

[UNITAT DE TREBALL 12. El Pla de prevenció i el Pla d’autoprotecció 63](#_Toc113625277)

[UNITAT DE TREBALL 13. Primers auxilis 66](#_Toc113625278)

[UNITAT DE TREBALL 14. Treball en equip 69](#_Toc113625279)

[UNITAT DE TREBALL 15. Conflicte i negociació 72](#_Toc113625280)

[UNITAT DE TREBALL 16. Itineraris academicoprofessionals 74](#_Toc113625281)

[UNITAT DE TREBALL 17. El projecte i la carrera professionals 77](#_Toc113625282)

[UNITAT DE TREBALL 18. El procés de cerca de feina 80](#_Toc113625283)

# 9. UNITATS DE TREBALL

El llibre ***Formació i orientació Laboral*** s’estructura en les unitats següents:

### UNITAT DE TREBALL 1. La relació laboral

**OBJECTIUS**

En acabar aquesta unitat, l’alumnat ha de ser capaç de:

* Conèixer l'origen del dret del treball.
* Distingir les relacions laborals de les que no ho són, i de les relacions laborals especials.
* Identificar les fonts del dret laboral i quina s’ha d'aplicar en cada cas.
* Conèixer els principis d'interpretació de les normes laborals i saber aplicar-los.
* Saber quins són els drets i deures dels treballadors i dels empresaris.

|  |  |
| --- | --- |
| **Unitat de treball 1: La relació laboral** | **Temporalització: 4 hores** |
| **Contingut** | **Criteris d’avaluació** | **Resultats d’aprenentatge****Competències** | **Instruments d’avaluació** **Criteris de qualificació** |
| 1. Les relacions laborals
	1. L’origen del dret laboral
	2. La relació laboral (art. 1 ET)
	3. Relacions excloses de la relació laboral (art. 1.3 ET)
	4. Relacions laborals especials (art. 2 ET)
2. Les fonts del dret del treball
	1. Fonts nacionals (art. 3 ET)
	2. Fonts d’àmbit internacional
3. Principis d’aplicació del dret laboral
4. Drets i deures
	1. Drets i obligacions dels treballadors
	2. Obligacions i potestats de l’empresari
 | * S'han identificat els conceptes bàsics de dret del treball.
* S'han interpretat i s'han aplicat correctament les fonts del dret laboral, de conformitat amb els principis laborals.
* S'han determinat els drets i les obligacions que deriven de la relació laboral.
* S'han identificat i s’han diferenciat les relacions laborals, les relacions laborals especials i les relacions laborals excloses.
* S'han reconegut les diferents possibilitats laborals en l'àmbit de la Unió Europea.
* S'han conegut els drets i deures de treballadors i empresaris.
 | **Resultats d’aprenentatge:** Exerceix els drets i compleix les obligacions que deriven de les relacions laborals.**Competències:**1. Capacitat per distingir què és i què no és una relació laboral.
2. Coneixement dels drets i deures dels treballadors i les potestats de l'empresari.
3. Responsabilitat en el compliment de les tasques encomanades.
4. Resolució correcta de les activitats proposades.
 | 1. Observació directa de l'alumne/a: motivació, interès, actituds, comportament, assistència, etc.
2. Participació a classe: intervencions sobre activitats, dinàmiques de grup i pràctiques proposades, per valorar-ne la dedicació, sinceritat i l’interès.
3. Realització d'activitats individuals i en grup (**Pt1** *Avaluo el meu aprenentatge* i**Pt2** *Repte professional* es poden fer de forma individual o en grup).
4. Elaboració d'exercicis pràctics, de forma individual o en grup, segons l’elecció (**Pt3** *Activitats unitat* i el test d'avaluació).
5. Presentació per escrit del *repte professional,* al final de la unitat.

A aquesta unitat, se li dona una ponderació d’un 4,44 % sobre el contingut total del mòdul professional. |
| **Metodologia** |
| El plantejament de la unitat s'iniciarà amb una avaluació inicial o diagnòstica amb la finalitat d'obtenir un coneixement real dels coneixements i característiques dels alumnes. L'apartat *Tasques* pot servir per realitzar aquest diagnòstic inicial, ja que les preguntes que planteja ajuden a treure a la llum els coneixements previs i a crear inquietuds i interessos.A continuació, el professor/a introduirà els diferents conceptes que cal desenvolupar. Posteriorment, es proposaran diferents activitats que seran resoltes pels/per les alumnes a fi d'aplicar-hi els coneixements adquirits. Al llarg de tota la unitat, es van proposant un conjunt d'activitats i petits casos pràctics sobre situacions concretes que serveixen per plantejar i comprendre millor els continguts que s'estan treballant. Algunes d'aquestes activitats es realitzen individualment i d’altres en equip per fomentar una de les competències bàsiques que més es demanen en el mercat laboral: el treball en equip. Aquestes activitats persegueixen un model constructivista.Seria útil la realització de gràfics (com les piràmides que consten en la unitat) i mapes conceptuals perquè els alumnes visualitzessin globalment el marc legal de la relació contractual i la procedència de les diferents fonts jurídiques de la relació laboral. També seria profitosa la realització de debats sobre els drets i obligacions que genera una relació laboral, tant per a treballadors com per a empresaris, a partir de l'anàlisi de la premsa o de pel·lícules. D'igual manera, seria interessant discutir sobre les implicacions de la lliure circulació de les persones en l'espai de la Unió Europea.Al llarg de la unitat es potenciarà la intervenció oral dels alumnes perquè la unitat permet relacionar els coneixements previs dels alumnes amb els que es pretén que adquireixin. Així mateix, es potenciarà la comunicació i el treball en equip, l'educació no sexista i tolerant amb altres cultures i l'educació per a la convivència. |

|  |
| --- |
| **Recursos TIC** |
| **Enllaços per ampliar continguts:*** Pàgina web del Ministeri de Treball i Economia Social: https://www.mites.gob.es
* Guia laboral del Ministeri de Treball i Economia Social: https://www.mites.gob.es/es/guia/texto/
* Pàgina web de la Inspecció de Treball i Seguretat Social: https://www.mites.gob.es/itss/web/
* Pàgina web del BOE per cercar-hi legislació (L'Estatut dels treballadors, la Constitució espanyola de 1978, etc.): [www.boe.es](http://www.boe.es)

**Vídeos YouTube:*** Tràiler de la pel·lícula [*Ressources humaines*](https://www.filmaffinity.com/es/film213708.html) *(Recursos humans):* https://www.youtube.com/watch?v=1VQTjf0Yf24
 |